पाएं अपने शहर की ताज़ा ख़बरें और फ्री ई-पेपरडाउनलोड करें
भारतीय जनता पार्टी के अध्यक्ष राजनाथ सिंह ने जहां लाल कृष्ण आडवाणी के इस्तीफे को स्वीकार करने से इंकार कर दिया है वहीं पार्टी के अन्य नेताओं ने आडवाणी को इस्तीफा वापस लेने के लिए मना लेने की बात कही है.
लोकसभा में विपक्ष की नेता सुषमा स्वराज का कहना था, \"आडवाणी जी से मेरी फ़ोन पर बात हुई है और मैंने उनसे कहा कि मैं आपसे मिलने आ रही हूं, मुझे विश्वास है कि हम उन्हें मना लेंगे. दुर्भाग्यपूर्ण है कि उन जैसे शीर्ष नेता को ऐसा करना पड़ा, हम उन्हें मना लेंगे.\"
संघ ने भी आडवाणी के इस्तीफ़े को दुर्भागयपूर्ण बताया.
राम माधव ने ट्विटर पर कहा, \"आडवाणी का इस्तीफ़ा दुर्भाग्यपूर्ण है और उम्मीद है कि पार्टी उन्हें इस्तीफ़ा वापस लेने के लिए मना लेगी.\"
इससे पहले राजनाथ सिंह ने ट्विटर पर लिखा, \"मैंने श्री आडवाणीजी का इस्तीफा स्वीकार नहीं किया है.\"
पीटीआई के मुताबिक कांग्रेस ने आडवाणी के इस्तीफ़े पर अपनी पहली प्रतिक्रिया देते हुए हा, \"आडवाणी का इस्तीफ़ा नरेंद्र मोदी की पदोन्नति का पहला परिणाम है.\"
पीटीआई के अनुसार कांग्रेस के साथी दल एनसीपी के प्रवक्ता महेश तपासे ने लालकृष्ण आडवाणी के इस्तीफ़े पर चुटकी लेते हुए कहा कि \'बीजेपी पार्टी विथ ए डिफ्रेंस है और आडवाणी के इस्तीफ़े से ये साबित भी होता है.\'
उन्होंने कहा, \"बीजेपी नमो-निया से पीड़ित है और एनडीए का भविष्य तय हो चुका है. यूपीए 2014 के लोकसभा चुनाव में विजयी होकर वापस आएगी.\"
शरद यादव ने पीटीआई को दिए अपनी प्रतिक्रिया में कहा कि लालकृष्ण आडवाणी का इस्तीफ़ा चौकाने वाला है. उन्होंने कहा कि वो और लोगों से मिलकर इस मामले पर चर्चा करेंगे.
सुखबीर सिंह बादल, ये बीजेपी का आअंदरूनी मामला है, हम बीजेपी के साथ है, जो फैसला बीजेपी करेगी उसे मानेंगे.
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn